पार्टी प्रमुख मुलायम सिंह ने अमर सिंह की बात मानते हुए जया प्रदा को ही रामपुर संसदीय क्षेत्र से पार्टी का उम्मीदवार बनाया. इसके विरोध में आज़म ख़ान खुलेआम जया प्रदा के ख़िलाफ़ प्रचार कर रहे थे लेकिन आख़िरकार जया प्रदा ही वहां से जीतीं. पार्टी विरोधी गतिविधियों में शामिल होने के कारण उन्हें पार्टी से बाहर निकाल दिया गया. लेकिन मुलायम सिंह और अमर सिंह के बीच उभरे मतभेद के कारण अमर सिंह को पार्टी छोड़ना पड़ा और उसके बाद आज़म ख़ान दोबारा समाजावादी पार्टी मे शामिल हुए.